Komisjoni määrus (EÜ) nr 53/2004,

12. jaanuar 2004,

millega muudetakse nõukogu määrust (EÜ) nr 747/2001 teatavate Egiptusest pärinevate põllumajandustoodete ühenduse tariifi- ja individuaalkvootide osas

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 9. aprilli 2001. aasta määrust (EÜ) nr 747/2001 (millega sätestatakse teatavate Vahemere maadega sõlmitud kokkulepete alusel sooduskohtlemiseks kõlblike toodete ühenduse tariifi- ja individuaalkvootide haldamine ja ning tunnistatakse kehtetuks määrused (EÜ) nr 1981/94 ja (EÜ) nr 934/95), [1] eriti selle artikli 5 lõike 1 punkti b,

ning arvestades järgmist:

(1) Kuni 25. juunil 2001. aastal allakirjutatud Euroopa Ühenduse ja selle liikmesriikide ning Egiptuse Araabia Vabariigi vahelise Euroopa-Vahemere piirkonna assotsiatsioonilepingu ratifitseerimiseks ja jõustumiseks vajaliku menetluse lõpuniviimiseni on 19. detsembril 2003. aastal kirjade vahetuse teel sõlmitud kokkulepe Euroopa-Vahemere piirkonna assotsiatsioonilepingu (edaspidi "ajutine kokkulepe") kaubandust ja kaubandusküsimusi puudutavate sätete ajutise kohaldamise kohta. Ajutist kokkulepet kohaldatakse 1. jaanuarist 2004.

(2) Ajutine kokkulepe asendab Euroopa Majandusühenduse ja Egiptuse Araabia Vabariigi vahel 18. jaanuaril 1977. aastal sõlmitud koostöölepingu [2] ja Brüsselis 18. jaanuaril 1977. aastal allakirjutatud Euroopa Söe- ja Teraseühenduse liikmesriikide ja Egiptuse Araabia Vabariigi vahelise lepingu [3] vastavad sätted.

(3) Ajutises kokkuleppes on teatavatele Egiptusest pärinevatele põllumajandustoodetele tehtud nende ühendusse importimisel ühenduse tariifkvootide piires tariifseid soodustusi, kohaldades nullmääraga tollimaksu.

(4) Teatavate põllumajandustoodete puhul, mille suhtes vastavalt koostöölepingule kohaldatakse tariifseid soodustusi individuaalkvootide piires, on ajutise kokkuleppega ette nähtud tollimaksuvabastus tariifikvootide piires või kogusepiiranguta tollimaksuvabastus.

(5) Ajutises kokkuleppes sätestatud tariifsete soodustuste rakendamiseks on vaja asendada Egiptusest pärinevate toodete tariifi- ja individuaalkvoote käsitleva määruse (EÜ) nr 747/2001 lisa.

(6) Vastavalt ajutisele kokkuleppele tuleks teatavate toodete puhul alates teisest kohaldamisaastast tariifikvootide mahtu suurendada igal aastal 3 % eelmise aasta mahust ning muude toodete puhul tuleks tariifkvootide maht täpselt fikseerida esimesest kolmanda ja järgnevate kohaldamisaastate jaoks.

(7) Seega tuleks määrust (EÜ) nr 747/2001 vastavalt muuta.

(8) Et arvutada tariifkvoote esimesel rakendusaastal, tuleks vähendada tariifkvootide, mille kehtivusaeg algab enne ajutise kokkuleppe jõustumist, kooskõlas ajutise kokkuleppega, mahtu proportsionaalselt enne kõnealust kuupäeva möödunud ajavahemikuga.

(9) Käesolevas määruses ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 747/2001 IV lisa asendatakse käesoleva määruse lisaga.

Artikkel 2

Esimesel kohaldamisaastal vähendatakse nende ühenduse tariifkvootide mahtusid, mis kuuluvad järjekorranumbrite 09.1704, 09.1706, 09.1707, 09.1711, 09.1713, 09.1714, 09.1717, 09.1721 ja 09.1725 alla ja mille kehtivusaeg algab enne ajutise kokkuleppe jõustumise kuupäeva, proportsionaalselt enne kõnealust kuupäeva möödunud ajavahemikuga.

Artikkel 3

Käesolev määrus jõustub järgmisel päeval pärast Euroopa Liidu Teatajas avaldamist.

Käesolevat määrust kohaldatakse alates 1. jaanuarist 2004.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. jaanuar 2004

Komisjoni nimel

komisjoni liige

Frederik Bolkestein

[1] EÜT L 109, 19.4.2001, lk 2. Määrust on viimati muudetud komisjoni määrusega (EÜ) nr 37/2004 (ELT L 6, 10.1.2004, lk 3).

[2] EÜT L 266, 27.9.1978, lk 2.

[3] EÜT L 316, 12.12.1979, lk 2.

--------------------------------------------------

LISA

IV LISA

EGIPTUS

Koondnomenklatuuri tõlgenduseeskirjadest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud käesoleva määruse vastuvõtmisel kehtivate CN-koodide raames. Kui CN-koodil on eesliide ex, tuleb soodustuskava kindlaks määrata nii CN-koodi kui ka vastava kirjelduse alusel.

Tariifkvoodid

Jrk | CN-kood | Kauba kirjeldus | Kvoodi kehtivusaeg | Kvoodi maht | Kvoodi tollimaksumäär |

09.1700 | 0601 | Puhke-, kasvu- või õitsemisstaadiumis taimesibulad, varre- ja juuremugulad, mugulsibulad, juurmise lehekodarikuga lühivõsud ja risoomid; siguritaimed ja -juured, v.a juured rubriigist 1212 | 1.1–31.12 | 500 | Tollimaksust vabastatud |

09.1702 | 0602 | Muud elustaimed (sh nende juured), pistikud ja pookoksad; seeneniidistik | 1.1–31.12 | 2000 | Tollimaksust vabastatud |

09.1704 | 060310 | Lõikelilled ja lillepungad lillekimpude valmistamiseks ja kaunistusteks | 1.1.– 15.4.2004 | 1615,385 | Tollimaksust vabastatud |

edaspidi 1.10–15.4 | 3000 |

| | sh: | | millest: | |

09.1706 | 06031080 | Muud lõikelilled ja lillepungad lillekimpude valmistamiseks ja kaunistusteks | 1.1.– 15.4.2004 | 538,462 | Tollimaksust vabastatud |

edaspidi 1.10–15.4 | 1000 |

09.1708 | 06049990 | Taimelehed, oksad jm taimeosad (õieta ja õienuppudeta) ja heintaimed, värvitud, pleegitatud, impregneeritud või muul viisil töödeldud | 1.1–31.12 | 500 | Tollimaksust vabastatud |

09.1705 | ex 07019050 | Varajane kartul, värske või jahutatud | 1.1.– 31.3.2004 | 130000 | Tollimaksust vabastatud |

1.1.– 31.3.2005 | 190000 |

1.1– 31.3.2006 ja edaspidi 1.1–31.3 | 250000 |

09.1710 | 070310 | Sibul ja šalott, värske või jahutatud | 1.2–15.6 | 15000 | Tollimaksust vabastatud |

09.1712 | 07032000 | Küüslauk, värske või jahutatud | 1.2–15.6 | 3000 | Tollimaksust vabastatud |

09.1713 | 0704 | Kapsas, lillkapsas, nuikapsas, lehtkapsas ja muu toiduks kasutatav kapsas, värske või jahutatud | 1.1.– 15.4.2004 | 954,545 | Tollimaksust vabastatud |

edaspidi 1.11–15.4 | 1500 |

09.1714 | 07051100 | Peasalat, värske või jahutatud | 1.1.– 31.3.2004 | 300 | Tollimaksust vabastatud |

edaspidi 1.11–31.3 | 500 |

09.1715 | 07061000 | Porgand ja naeris, värske või jahutatud | 1.1–30.4 | 500 | Tollimaksust vabastatud |

09.1716 | 070700 | Kurgid ja kornišonid, värsked või jahutatud | 1.1–28/29.2 | 500 | Tollimaksust vabastatud |

09.1717 | 0708 | Kaunviljad, lüditud või lüdimata, värsked või jahutatud | 1.1.– 30.4.2004 | 10000 | Tollimaksust vabastatud |

1.11.2004– 30.4.2005 | 17500 |

1.11.2005– 30.4.2006 ja edaspidi 1.11–30.4 | 20000 |

09.1718 | 07100711 | Külmutatud ja lühiajaliseks säilitamiseks konserveeritud köögiviljad, v.a suhkrumais, mis kuulub rubriiki 07104000 ja 07119030 ja v.a seened perekonnast Agaricus, mis kuuluvad rubriiki 07108061 ja 07115100 | 1.1.– 31.12.2004 | 1000 | Tollimaksust vabastatud |

1.1.– 31.12.2005 | 2000 |

1.1– 31.12.2006 ja järgnevad aastad | 3000 |

09.1719 | 0712 | Kuivatatud köögiviljad (tervelt, tükeldatult, viilutatult, purustatult või pulbrina), muul viisil töötlemata | 1.1–31.12 | 16000 | Tollimaksust vabastatud |

09.1720 | 071420 | Maguskartul, värske, jahutatud, külmutatud või kuivatatud, viilutatud või viilutamata või graanulitena | 1.1–31.12 | 3000 | Tollimaksust vabastatud |

09.1707 | 080510 | Apelsinid, värsked või kuivatatud | 1.1.– 30.6.2004 | 25000 | Tollimaksust vabastatud |

1.7.2004– 30.6.2005 | 55000 |

1.7.2005– 30.6.2006 ja edaspidi 1.7–30.6 | 60000 |

| | sh: | | millest: | |

09.1711 | 080510100805103008051050 | Suhkrumais, värske | 1.1.– 31.5.2004 | 25000 | Tollimaksust vabastatud |

edaspidi 1.12–31.5 | 34000 |

09.1721 | 08071900 | Muud melonid, värsked | 1.1.– 31.5.2004 | 666,667 | Tollimaksust vabastatud |

edaspidi 15.10–31.5 | 1000 |

09.1722 | 080820 | Pirnid ja aivad, värsked | 1.1–31.12 | 500 | Tollimaksust vabastatud |

09.1723 | 080930 | Virsikud, sh nektariinid, värsked | 15.3–31.5 | 500 | Tollimaksust vabastatud |

09.1724 | 080940 | Ploomid ja laukaploomid, värsked | 15.4–31.5 | 500 | Tollimaksust vabastatud |

09.1725 | 08101000 | Maasikad, värsked | 1.1.– 31.3.2004 | 250 | Tollimaksust vabastatud |

1.10.2004– 31.3.2005 | 1000 |

1.10.2005– 31.3.2006 ja edaspidi 1.10-31.3 | 1500 |

09.1726 | 08110812 | Külmutatud puuviljad, marjad ja pähklid, aurutatud või vees keedetud, sisaldavad või ei sisalda suhkrut või muud magusainelisandit või lühiajaliseks säilitamiseks konserveeritud, kuid sellises olekus koheseks tarbimiseks kõlbmatud. | 1.1.– 31.12.2004 | 1000 | Tollimaksust vabastatud |

1.1– 31.12.2005 | 2000 |

1.1– 31.12.2006 ja järgnevad aastad | 3000 |

09.1727 | 15155011 | Seesami toorõli, kasutamiseks tehnilisel otstarbel või tööstusliku toorainena, v.a toiduainete tootmiseks | 1.1–31.12 | 1000 | Erand |

09.1728 | 151590 | Muud taimerasvad ja -õlid ja nende fraktsioonid, rafineeritud või rafineerimata, kuid keemiliselt modifitseerimata, v.a linaseemne-, maisi-, kastoor-, tungipuu- ja seesamiõli ja nende fraktsioonid | 1.1–31.12 | 500 | Tollimaksust vabastatud |

09.1729 | 1703 | Melass, mis on saadud suhkru ekstraheerimisel või rafineerimisel | 1.1–31.12 | 350000 | Tollimaksust vabastatud |

09.1730 | 2007 | Džemmid, keedised, puuvilja- või marjaželeed, marmelaadid, puuvilja-, marja- või pähklipüreed ja -pastad, saadud kuumtöötlemisel, suhkru- või muu magusainelisandiga või ilma | 1.1–31.12 | 1000 | Tollimaksust vabastatud |

09.1771 | 200811 | Maapähklid, muul viisil toiduks valmistatud või konserveeritud, suhkru- või muu magusainelisandi või alkoholiga või ilma, mujal nimetamata | 1.1–31.12 | 3000 | Tollimaksust vabastatud |

09.1772 | 2009 | Kääritamata, piirituselisandita puuvilja- ja marjamahlad (k.a viinamarjavirre) ning köögiviljamahlad, suhkru- või muu magusainelisandiga või ilma | 1.1 – 31.12 | 1000 | Tollimaksust vabastatud |

--------------------------------------------------